ОБРАЗЛОЖЕЊЕ

Одлуком о поступању са принудно уклоњеним возилима, стварима и другим предметима („Сл. лист града Ниша, бр. 57/2014) у члану 1. дефинисано је поступање предузећа по налогу комуналног инспектора у вршењу инспекцијског надзора. Како су Законом о комуналној милицији („Сл. Гласник РС“ број 49/2019), Одлуком о комуналном реду („Сл. лист града Ниша број 57/2014, 98/2015, 18/2017, 18/2018 – др. одлука, 18/2018 и 85/2019) и Одлуком о управљању јавним паркиралиштима („Сл. лист града Ниша број 139/2017 и 85/2019) дата шира овлашћења комуналној милицији, а нарочито у делу који се односи на предузимање мера за уклањање, односно премештање возила као и постављање уређаја којима се спречава одвожење возила у смислу Закона о безбедности саобраћаја на путевима, то је неопходно напред наведену одлуку ускладити са насталим променама.

Циљ доношења Одлуке о поступању са принудно уклоњеним возилима, стварима и другим предметима, јесте остваривање економичности и ефикасности поступка уклањања возила, ствари и других предмета. Комплетан процес поступања са уклоњеним возилима поверен је Jавном комуналном предузећу „Паркинг-сервис“- Ниш, док је поступање са уклоњеним стварима и другим предметима у искључивој надлежности Jавног комуналног предузећа „Медиана“ Ниш.

Овом одлуком дефинисан је начин поступања са принудно уклоњеним возилима, стварима и другим предметима, имајући у виду њихове специфичности као и то да напуштена возила имају третман отпада.

С обзиром на чињеницу да је Jавно комунално предузеће „Паркинг-сервис“- Ниш основано, између осталог, за уклањање, премештање возила и постављање уређаја којима се спречава одвожење возила, овом предузећу је дата обавеза да након објављивања јавног позива и достављања понуда, закључи уговор о предаји отпадних возила са најповољнијим понуђачем који је регистрован за обављање ове делатности.

На нацрт Одлуке о поступању са принудно уклоњеним возилима, стварима и другим предметима, Служба за послове Скупштине Града дала је мишљење број 49/2020-22 од 20.02.2020. године.

Имајући у виду напред наведено, израђен је нацртОдлуке о поступању са принудно уклоњеним возилима, стварима и другим предметима.

ГРАДСКА УПРАВА ГРАДА НИША

 СЕКРЕТАРИЈАТ ЗА КОМУНАЛНЕ ДЕЛАТНОСТИ,

 ЕНЕРГЕТИКУ И САОБРАЋАЈ

 Секретар

Владислава Ивковић